|  |  |
| --- | --- |
| OUS_logo_RGB_HighRes | Vedlegg til: 135416RG Pasientinformasjon Røntgen Tarmpassasje, RH |
| Røntgen Tarmpassasje (colontransittid) |

**PASIENTINFORMASJON**

Du har nå fått time til røntgen **Tarmpassasje**.

**Forberedelse til undersøkelsen**
For å få gjennomført undersøkelsen må du svelge de vedlagte kapslene. Disse svelges hele med et lite glass vann. Kapslene løser seg opp i magesekken og inneholder noen små plastbiter som kan sees på røntgenbildene. Plastbitene beveger seg fritt gjennom tarmen, og er helt ufarlige og uten bivirkninger.

På den vedlagte pakningen vil du finne dato og klokkeslett for når de enkelte kapslene skal tas. Du skal starte med kapslene som er markert med **<16, Tillegg på innkallingsbrev>** og fortsette daglig frem til du kommer hit for røntgenundersøkelse. Undersøkelsesdagen skal du ikke ta noen kapsler.

Den siste uken før du begynner med kapslene, bør du ikke ha brukt avføringsmidler eller klyster. Dette skal du heller ikke gjøre den uken du tar kapslene. Utenom dette kan du spise vanlig kost.

**Informasjon om undersøkelsen**Under undersøkelsen skal du ligge på en undersøkelsesbenk. En radiograf vil gi deg pustebeskjeder mens bildene tas.

Undersøkelsens varighet er ca. 30 minutter.
Obs: Noe ventetid må påregnes.

Dersom du er gravid, vennligst ta kontakt på telefon **23 07 25 06** i tidsrommet kl. 08:00-11:30 og 12:30-14:00.